أسماء فواز الاخرس هيا مرات الرئيس السورى بشار الاسد, و سيدة مجتمع و سياسه. أسماء الاسد اتولدت يوم 11 اغسطس سنة 1975 و هى بنت طبيب قلب السورى المقيم فى لندن فواز الاخرس و هوا متخصص فى امراض القلب و الاوعيه الدمويه من مواليد حمص سنة 1946 و متجوز من سحر العطرى اللى كانت بتشتغل فى السفاره السوريه فى العاصمه البريطانيه لندن, اسماء الاخرس اتولدت و عاشت فى لندن و كانت بتدرس فى واحده من مدارس لندن و كان اصدقاؤها بيدلوعوها باسم ايما. حصلت على شهاده البكالوريوس فى علوم الكومبيوتر من كليه الملك التابعه لجامعة لندن سنة 1996, اتدرب على العمل المصرفى فى نيو يورك, و بدأت مع دويتشه بانك و انتقلت لمصرف جى بى مورجان, أسماء الاسد بتتقن اللغات العربيه و الانجليزيه و الفرنسيه و الاسبانيه. فى اغسطس 2018 اعلن عن بدء علاجها من إصابتها بسرطان الثدى, و فى 3 اغسطس 2019 اعلنت انها خفت تماما من سرطان الثدى. السوريين المقيمين فى بريطانيا بيقولو ان هذا التعارف بين بشار الاسد و اسماء الاسد تم خلال وجوده فى لندن بين 1992-1994 و من خلال معرفته بوالدها الدكتور فواز اللى اتقال انه اشتغل معاه فى مستشفى واحد لفتره معينه, اسماء الاسد خلفت تلات اولاد هما حافظ (4 اكتوبر 2001) و كريم (2004) و بنت واحده هيا زين (اكتوبر 2003).